
DR 30.6.2009  

 
 

121

Sehubungan dengan itu, Kementerian Sumber Manusia telah mengeluarkan surat 
pemberitahuan bertarikh 12 April 2007 kepada semua akhbar tempatan, memohon 
kerjasama mereka supaya tidak mengiklankan aktiviti-aktiviti pendaftaran dan penempatan 
bagi syarikat yang tidak mempunyai lesen yang sah.  

 Pada 28 April 2008, melalui akhbar The Sun, Yang Berhormat Menteri Sumber 
Manusia, mengingatkan pencari-pencari kerja supaya menggunakan agensi pekerjaan 
berlesen untuk mendaftar dan memperoleh pekerjaan. Kementerian Sumber Manusia 
melalui Ketua Pengarah Tenaga Kerja memberikan kenyataan dari semasa ke semasa 
melalui akhbar, agar para pencari kerja tidak terpedaya dengan tawaran dan taktik syarikat 
tersebut. 

■ 2010 

Pencari kerja juga perlu memainkan peranan dalam menangani masalah ini 
supaya lebih teliti dan berhati-hati dalam mendapatkan perkhidmatan agensi pekerjaan 
swasta sewaktu mencari pekerjaan. Sehubungan itu, pencari kerja sentiasa diingatkan agar 
mendapatkan perkhidmatan dari agensi pekerjaan swasta yang berdaftar dan berlesen 
dengan Kementerian Sumber Manusia.  Pencari kerja boleh mendapatkan pengesahan dari 
ibu pejabat Jabatan Tenaga Kerja bagi menentukan status sesebuah agensi yang 
menawarkan perkhidmatan pencarian pekerjaan.   

Saya ingin mengambil kesempatan ini memaklumkan bahawa Kementerian 
Sumber Manusia juga ada menyediakan perkhidmatan pencarian dan penawaran pekerjaan 
secara online ataupun melalui talian dan perkhidmatan yang disediakan adalah percuma.  
Bagi mereka yang ingin menggunakan perkhidmatan tersebut, sila layari 
www.jobsmalaysia.gov.my. Terima kasih Tuan Yang di-Pertua.   

 
Premis Komersial Atas Tanah Milik dan Tanah Rizab KTM 

Diarah Keluar Tanpa Pampasan 

8.13 mlm.   

Tuan Mohd. Firdaus Jaafar [Jerai]: Terima kasih Tuan Yang di-Pertua.  
Kementerian Pengangkutan Malaysia, Perbadanan Aset Kereta Api adalah sebuah badan 
berkanun persekutuan yang ditubuhkan untuk dipertanggungjawabkan bagi mengurus 
tadbir semua harta-harta KTM mengikut Seksyen 92 dan Seksyen 93 Akta Keretapi 1991.   

Antara aktiviti ialah mengurus penyewaan tanah milik KTM dan tanah rizab KTM 
bagi tujuan premis kediaman dan komersial.  Dalam menjayakan projek landasan kereta api 
berkembar Ipoh ke Padang Besar yang dalam pembinaan, banyak premis-premis kediaman 
dan komersial di atas tapak, di atas tanah milik dan rizab KTM yang perlu dikosongkan.  Di 
Parlimen Jerai, mereka yang membina premis kediaman di atas tanah ini telah diarahkan 
untuk mengosongkan premis dengan kadar pampasan yang berpatutan tetapi bagi mereka 
yang membina premis komersial atau perniagaan di atas tapak yang disewa dari PAK iaitu 
Perbadanan Aset Kereta Api ini diarah mengosongkan premis tanpa dibenarkan untuk 
menuntut sebarang kadar pampasan dari PAK.   

Ini menimbulkan rungutan dan ketidakpuasan hati mereka yang tidak berselang 
membayar sewa kepada PAK.  Adalah diharapkan kementerian yang bertanggungjawab di 
atas dasar kemanusiaan dapat menimbang untuk meluluskan sedikit kadar pampasan 
kepada peniaga-peniaga yang menyewa aset PAK bagi meringankan bebanan dalam 
mengurus aktiviti perniagaan mereka di tempat dan tapak yang baru.  Kementerian juga 
disarankan berbincang dengan Kerajaan Negeri Kedah untuk mendapatkan sebidang tanah 
untuk dijadikan tapak penempatan penduduk yang terlibat dengan pengambilan tanah bagi 
projek pembinaan landasan kereta api berkembar di seluruh negeri Kedah.   

Penduduk-penduduk yang terlibat ini menghadapi masalah tapak penempatan 
untuk mendirikan rumah kediaman mereka apabila diarahkan berpindah dengan bayaran 
pampasan yang dijanjikan, penduduk-penduduk yang terlibat ini dapat menjadikan modal 
untuk mendirikan rumah bagi didiami bersama keluarga mereka.  



121 Sehubungan dengan itu, Kementerian Sumber Manusia telah mengeluarkan surat pemberitahuan bertarikh 12 April 2007 kepada semua akhbar tempatan, memohon kerjasama mereka supaya tidak mengiklankan aktiviti-aktiviti pendaftaran dan penempatan bagi syarikat yang tidak mempunyai lesen yang sah. Pada 28 April 2008, melalui akhbar The Sun, Yang Berhormat Menteri Sumber Manusia, mengingatkan pencari-pencari kerja supaya menggunakan agensi pekerjaan berlesen untuk mendaftar dan memperoleh pekerjaan. Kementerian Sumber Manusia melalui Ketua Pengarah Tenaga Kerja memberikan kenyataan dari semasa ke semasa melalui akhbar, agar para pencari kerja tidak terpedaya dengan tawaran dan taktik syarikat tersebut. # 2010 Pencari kerja juga perlu memainkan peranan dalam menangani masalah ini supaya lebih teliti dan berhati-hati dalam mendapatkan perkhidmatan agensi pekerjaan swasta sewaktu mencari pekerjaan. Sehubungan itu, pencari kerja sentiasa diingatkan agar mendapatkan perkhidmatan dari agensi pekerjaan swasta yang berdaftar dan berlesen dengan Kementerian Sumber Manusia. Pencari kerja boleh mendapatkan pengesahan dari ibu pejabat Jabatan Tenaga Kerja bagi menentukan status sesebuah agensi yang menawarkan perkhidmatan pencarian pekerjaan. Saya ingin mengambil kesempatan ini memaklumkan bahawa Kementerian Sumber Manusia juga ada menyediakan perkhidmatan pencarian dan penawaran pekerjaan secara online ataupun melalui talian dan perkhidmatan yang disediakan adalah percuma. Bagi mereka yang ingin menggunakan perkhidmatan tersebut, sila layari www.jobsmalaysia.gov.my. Terima kasih Tuan Yang di-Pertua. Premis Komersial Atas Tanah Milik dan Tanah Rizab KTM Diarah Keluar Tanpa Pampasan 8.13 mlm. Tuan Mohd. Firdaus Jaafar [Jerai]: Terima kasih Tuan Yang di-Pertua. Kementerian Pengangkutan Malaysia, Perbadanan Aset Kereta Api adalah sebuah badan berkanun persekutuan yang ditubuhkan untuk dipertanggungjawabkan bagi mengurus tadbir semua harta-harta KTM mengikut Seksyen 92 dan Seksyen 93 Akta Keretapi 1991. Antara aktiviti ialah mengurus penyewaan tanah milik KTM dan tanah rizab KTM bagi tujuan premis kediaman dan komersial. Dalam menjayakan projek landasan kereta api berkembar Ipoh ke Padang Besar yang dalam pembinaan, banyak premis-premis kediaman dan komersial di atas tapak, di atas tanah milik dan rizab KTM yang perlu dikosongkan. Di Parlimen Jerai, mereka yang membina premis kediaman di atas tanah ini telah diarahkan untuk mengosongkan premis dengan kadar pampasan yang berpatutan tetapi bagi mereka yang membina premis komersial atau perniagaan di atas tapak yang disewa dari PAK iaitu Perbadanan Aset Kereta Api ini diarah mengosongkan premis tanpa dibenarkan untuk menuntut sebarang kadar pampasan dari PAK. Ini menimbulkan rungutan dan ketidakpuasan hati mereka yang tidak berselang membayar sewa kepada PAK. Adalah diharapkan kementerian yang bertanggungjawab di atas dasar kemanusiaan dapat menimbang untuk meluluskan sedikit kadar pampasan kepada peniaga-peniaga yang menyewa aset PAK bagi meringankan bebanan dalam mengurus aktiviti perniagaan mereka di tempat dan tapak yang baru. Kementerian juga disarankan berbincang dengan Kerajaan Negeri Kedah untuk mendapatkan sebidang tanah untuk dijadikan tapak penempatan penduduk yang terlibat dengan pengambilan tanah bagi projek pembinaan landasan kereta api berkembar di seluruh negeri Kedah. Penduduk-penduduk yang terlibat ini menghadapi masalah tapak penempatan untuk mendirikan rumah kediaman mereka apabila diarahkan berpindah dengan bayaran pampasan yang dijanjikan, penduduk-penduduk yang terlibat ini dapat menjadikan modal untuk mendirikan rumah bagi didiami bersama keluarga mereka.